મહાભારત ફિલ્મની જાહેરાત બાહુબલી ફિલ્મનાં ડાયરેક્ટર રાજા મૌલીએ કરી હતી. તેમણે મહાભારતનાં એક ખાસ રોલ(કૃષ્ણ) માટે આમિર ખાનને પસંદ કર્યા હતા. જો કે તેમને તે ખ્યાલ ન હતો કે તેમના એક નિર્ણયને ધર્મ સાથે જોડી દેવામાં આવશે. સુત્રોનાં જણાવ્યાં મુજબ ભારતમાં વસતા ફ્રેન્ચ મૂળનાં રાજકીય વિશ્લેષક ફ્રાંકોઇસ ગોતિયરે કૃષ્ણની ભૂમિકામાં આમિર ખાનની પસંદગી પર વાંધો ઉઠાવ્યો છે અને કહ્યુ છે કે, કૃષ્ણ હિન્દુ ધર્મના આરાધ્ય છે, જેમનો અભિનય કોઇ મુસ્લીમ કરે તે અયોગ્ય છે. ગોતિયરે ટ્વીટ દ્વારા હિન્દુ અને મુસલમાનની વ્યાખ્યાને લોકો સમક્ષ રજૂ કરતા લખ્યુ, શું મુસલમાન મહંમદ પયગંબરની ભૂમિકામાં કોઇ હિન્દુને જોઇ શકશે? જો કે ગોતિયરનાં આ પ્રકારનાં ટ્વીટ બાદ મોટા ભાગનાં લોકોએ ગોતિયરની આ વિચારધારાનો વિરોધ કર્યો છે. જો કે ગોતિયરે તેનો વિરોધ કરતા લોકોને કહ્યુ કે, દેશનાં ઘણા મંદિરો તોડવામાં મુસલમાનોનો હાથ છે તેવા મુસલમાનોની તરફેણ કોઇ હિન્દુ કરે તે જોઇને શરમ આવે છે.